16/01/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do convenio colectivo da empresa “Jofra, S. A.” 2018-2020 no centro de traballo de Endesa-As Pontes de García Rodríguez

Logo de constituírse a comisión negociadora do convenio colectivo da empresa “JOFRA, S. A.” 2018-2020 no centro de traballo de Endesa-As Pontes de García Rodríguez da provincia da Coruña (código de convenio número 15004082012004), subscríbese con data 28 de xuño de 2018 o texto do convenio colectivo polas partes lexitimadas, e solicítase a súa inscrición e publicación. Con data 8 de xaneiro de 2019 achégase o texto do convenio colectivo modificado logo dos requirimentos practicados. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición do convenio colectivo da empresa “JOFRA, S. A.” 2018-2020 no centro de traballo de Endesa-As Pontes de García Rodríguez da provincia da Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscrición do convenio colectivo da empresa “JOFRA, S. A.” 2018-2020 no centro de traballo de Endesa-As Pontes de García Rodríguez da provincia da Coruña no rexistro de convenios e acordos colectivos de traballo da Comunidade Autónoma de Galicia.2. A remisión do convenio colectivo da empresa “JOFRA, S. A.” 2018-2020 no centro de traballo de Endesa-As Pontes de García Rodríguez da provincia da Coruña ó Boletín Oficial da provincia da Coruña para a súa publicación. A Coruña, 10 de xaneiro de 2019. O xefe territorial de economía, emprego e industria Lucas Emanuel Veselov Serbouti CONVENIO COLECTIVO DE LIMPEZA INDUSTRIAL DA EMPRESA JOFRA, S. A. NO CENTRO DE TRABALLO DE ENDESA-AS PONTES Artigo1.º.–Determinación das partes asinantes Artigo 2.º.–Ámbito funcional Artigo 3.º.–Ámbito temporal Artigo 4.º.–Vinculación á totalidade Artigo 5.°.–Absorción e compensación Artigo 6.°.–Comisión Paritaria de interpretación Artigo 7.º.–Xornada laboral Artigo 8.º.–Retén de garda Artigo 9.°.–Vacacións Artigo 10.º.–Licenzas retribuídas Artigo 11.°.–Salario base Artigo 12.°.–Antigüidade Artigo 13.°.–Pagas extraordinarias Artigo 14.°.–Participación nos beneficios Artigo 15.°.–Plus de actividade Artigo 16.°.–Plus de transporte e distancia Artigo 17.°.–Plus de nocturnidade Artigo 18.°.–Plus tóxico, penoso e perigoso Artigo 19.°.–Plus de instrumentación Artigo 20.°.–Plus de central Artigo 21.°.–Plus de pistola Artigo 22.°.–Plus de varredora e outros pluses Artigo 23.°.–Traballos especiais e paradas programadas Artigo 24.°.–Horas extraordinarias Artigo 25.°.–Axuda de comida Artigo 26.°.–Dietas. Artigo 27.°.–Pago de salarios Artigo 28.°.–Organización do traballo Artigo 29.°.–Traballos de superior grupo profesional Artigo 30.°.–Promoción Artigo 31.°.–Seguro colectivo Artigo 32.°.–Anticipos Artigo 33.°.–Incapacidades – 33.1.–Abono incapacidade temporal por E. C. ou A. T. – 33.2.–Incapacidade permanente Artigo 34.°.–Roupa de traballo Artigo 35.°.–Xubilación Artigo 36.°.–Préstamos reintegrables Artigo 37.°.–Garantías sindicais Artigo 38.°.–Cota sindical Artigo 39.°.–Asembleas Artigo 40.°.–Emprego Artigo 41.°.–Revisión salarial Artigo 42.°.–Seguridade e hixiene Artigo 43.°.–Condicións máis beneficiosas Artigo 44.º.–Clasificación profesional Artigo 45.º.–Subrogación do persoal Artigo 46.º.–Igualdade Cláusula adicional primeira Cláusula adicional segunda Cláusula adicional terceira Beneficios sociais Táboa salarial ARTIGO 1.–PARTES ASINANTES. Son partes asinantes do presente convenio colectivo de traballo, dunha parte, o delegado de Persoal, como representación unitaria dos/das traballadores/as, e doutra parte, a representación empresarial. Ambas as partes recoñécense a capacidade para a sinatura deste convenio colectivo dacordo ao establecido no artigo 87 do ET. ARTIGO 2.–ÁMBITO FUNCIONAL. O presente Convenio Colectivo será de aplicación ao persoal de Jofra, S. A., adicado á limpeza industrial da Central Térmica de ENDESA en As Pontes, sendo negociado polo representante dos/as traballadores/as (Delegado de Persoal) e a Dirección da empresa. Para que Jofra, S. A. poida competir con outras empresas do sector e obter outras fontes de ingreso adicionais que contribúan á súa boa marcha económica e garantir a viabilidade da empresa facilitando a estabilidade e o mantemento dos postos de traballo, exclúense do ámbito funcional do presente convenio o persoal novo que fora contratado para desenvolver tarefas de limpeza industrial co gallo das paradas de revisión de grupos, que se rexirán polo Convenio Provincial de Limpeza de Edificios e locais da Provincia de A Coruña. No suposto de que o persoal contratado para a limpeza de mantemento intervira en traballos de paradas de revisión de grupos, respetaráselles as condicións pactadas no presente convenio participando este persoal co mesmo criterio empregado en paradas anteriores. ARTIGO 3.–ÁMBITO TEMPORAL. O Convenio terá unha vixencia dende o 1 de xaneiro de 2018 ata o 31 de decembro de 2020. Quedará automaticamente denunciado a partir do día 1 de novembro de 2020. Será prorrogado en todo o seu contido en tanto non se logre un acordo expreso nas novas negociacións. ARTIGO 4.–VINCULACIÓN Á TOTALIDADE. As condicións establecidas no presente Convenio, forman un todo orgánico indivisible e a efectos da súa aplicación práctica serán consideradas globalmente en cómputo anual, sen que caiba a aplicación illada dalgunha das súas partes, sen prexuízo do establecido no artigo 82.3 do ET. ARTIGO 5.–ABSORCIÓN E COMPENSACIÓN. As retribucións establecidas no presente Convenio, compensan e absorben todas as existentes ata o momento da súa entrada en vigor, calquera que sexa a natureza ou a orixe das mesmas. Os aumentos de retribucións que poidan producirse no futuro por disposicións legáis de xeral aplicación, só poderán afectar ás pactadas no presente Convenio cando, consideradas en cómputo anual, superen a estas. En caso contrario, serán absorbidas ou compensadas por estas últimas, subsistindo o presente Convenio nos seus propios termos e sen modificación algunha nos seus conceptos, módulos e retribucións. ARTIGO 6.–COMISIÓN PARITARIA DE INTERPRETACIÓN. Para a correcta interpretación e vixilancia do Convenio, así como para as demais funcións aquí establecidas e as atribuídas polo ET, crearase unha COMISIÓN PARITARIA DE INTERPRETACIÓN formada polo Delegado de Persoal e a representación da empresa que tomaron parte nas deliberacións, podendo integrarse novos delegados/as de persoal ou do comité de Empresa, no caso de que por aumentar o número de traballadores/as aumentase o número de representantes legais, incrementándose no mesmo número a representación empresarial. En orde aos procedementos de actuación da Comisión Paritaria, establécese o seguinte: Ambas as partes poderán contar coa presenza de asesores. A Comisión será presidida por quen a mesma designe en cada sesión, tendo en conta que o cargo recaerá unha vez en cada unha das dúas representacións. Calquera interesado na interpretación ou aplicación do convenio poderá solicitar a convocatoria da Comisión Paritaria a medio de escrito dirixido a calquera dos seus integrantes, facéndose constar o obxecto de tal convocatoria. A salvo o disposto con relación ao procedemento de inaplicación das condicións de traballo previstas no convenio, a comisión reunirase no prazo máximo de quince días dende a súa convocatoria e cantas veces sexa mester para resolver os problemas referentes á aplicación e interpretación do convenio, debendo emitir ditame no prazo máximo dun mes salvo que as partes, de común acordo, decidan prorrogar este prazo. As resolucións da comisión terán carácter vinculante. En caso de discrepancia, calquera dos integrantes da comisión poderá solicitar o sometemento da discrepancia ao procedemento de conciliación e mediación previsto no Acordo Interprofisional Galego sobre procedementos extraxudiciais de solución de conflitos de traballo (AGA), estando obrigados o resto das partes para aceptar tal procedemento. A maiores, as partes poderán acudir ao procedemento de arbitraxe prevista en tal Acordo Interprofesional sempre que todas as partes manifesten a súa conformidade para someterse ao mesmo. Así mesmo a comisión regulada no presente artigo será a encargada de liquidar as discrepancias que poidan xurdir para a inaplicación das condicións de traballo ás que se refire o artigo 82.3 do Estatuto dos Traballadores, dispoñendo neste suposto dun prazo máximo de sete días para pronunciarse. En caso de discrepancia da comisión nesta materia, as partes deberán recorrer aos procedementos que se establecen no Decreto 101/2015, do 18 de xuño, polo que se crea a Comisión Tripartita Galega para a Inaplicación de Convenios Colectivos e se regula o seu funcionamento (DOG 22.07.2015). ARTIGO 7.–XORNADA LABORAL. A xornada laboral será de 38 horas semanais de traballo efectivo, distribuídas do seguinte xeito: – XORNADA CONTINUADA: luns a mércores, de 7.00 a 15.00 horas. Xoves e venres, de 7.00 a 14.00 horas. – XORNADA PARTIDA: luns a mércores, de 8.30 a 13.15 e de 14.45 a 18.00 horas. Xoves e venres, de 8.30 a 13.15 e 14.45 a 17.00 horas. O persoal en xornada partida pasará a xornada continuada durante o período de 15 de xuño a 14 de setembro. O persoal a xornada continuada disporá de 20 minutos de descanso para bocadillo que terá a consideración de tempo traballado. Os traballadores afectados polo presente Convenio, disporán de 15 minutos á saída do traballo para asearse. Se durante a vixencia deste Convenio se reducise a xornada semanal de ENDESA (As Pontes), e sempre que esta non sexa inferior a 37 horas semanais, adaptaríase a xornada en base a tal redución. ARTIGO 8.–RETÉN DE GARDA. Os sábados, domingos e festivos haberá un retén de persoal de garda, nomeado pola empresa, caso de non existir voluntarios suficientes, con horario de 7.00 a 13.00 horas e descanso en luns e martes. Por cada sábado, domingo ou festivo traballado percibirán unha prima segundo táboa salarial anexa, aínda que poderán optar por percibir a prima e dous días de descanso ou só tres días de descanso. O terceiro día de descanso cobrarase da mesma forma que un dos outros dous. ARTIGO 9.–VACACIÓNS. Todo o persoal gozará dunhas vacacións anuais retribuídas de 32 días naturais. Os maiores de 50 anos gozarán de 33 días. Estas vacacións distribuiranse de tal xeito que en todo momento estean traballando na C. T. As Pontes un mínimo de 17 persoas (60% do persoal). A retribución será a do salario real correspondente á xornada ordinaria, exceptuando os pluses de distancia e transporte. A empresa e a representación dos/as traballadores/as confeccionarán un calendario de vacacións no que o desfrute das mesmas realizarase entre o 15 de xuño e o 15 de setembro, de xeito rotatorio, seguindo esta orde: xuño-xullo, xullo-agosto e agosto-setembro. Antes do 15 de abril farase pública no taboleiro de anuncios a relación definitiva das quendas. En calquera caso hai a posibilidade de permuta das datas de desfrute entre os/as traballadores/as, sempre que non haxa problemas de tipo organizativo. Se coincidise o período de desfrute pactado de vacacións cunha situación de incapacidade temporal derivada de accidente de traballo ou enfermidade profesional, sinalarase un novo período de disfrute entre empresa e traballador/a. Se as vacacións coinciden no tempo cunha incapacidade temporal derivada de embarazo, lactación natural, risco durante as dúas situacións anteriores, parto, suspensión por maternidade ou paternidade ou licenza por nacemento de fillo ou filla, poderanse gozar nun período diferente, acordado coa traballadora, aínda que o ano natural estivera rematado. Naqueles casos en que a petición do/a traballador/a a empresa acceda ao disfrute de vacacións fraccionadas fóra do calendario establecido, e tendo en conta que os días son naturais, contabilizaranse de tal xeito que cando se disfruten 3 días considerados laborais engadirase outro e cando se desfruten 5 días considerados laborais engadiranse outros 2. Os/as traballadores/as que se incorporen á empresa ao longo do ano gozarán a parte proporcional de vacacións que lles correspondan. Obrigatoriamente desfrutaranse dentro do ano natural, non podendo ser compensadas en metálico nin acumuladas para anos sucesivos. ARTIGO 10.–LICENZAS RETRIBUÍDAS. Sen prexuízo do disposto no artigo 37 do Estatuto dos Traballadores, o/a traballador/a, avisando coa debida antelación e posterior xustificación, terá dereito a licenzas retribuídas nos seguintes supostos: a) 15 días naturais en caso de matrimonio. Asimílase a esta situación a parella de feito, que se acreditará mediante certificación. b) Cinco días por accidente ou enfermidade grave, hospitalización ou intervención cirúrxica sen hospitalización que precise reposo domiciliario de familiar de primeiro grao. Asimílase a primeiro grao a parella con quen se conviva, que se acreditará mediante certificado de empadroamento. c) Cinco días por falecemento de familiar en primeiro grao. Dous días por falecemento, accidente ou enfermidade grave, hospitalización ou intervención cirúrxica sen hospitalización que precise reposo domiciliario de familiar en segundo grao. Cando por tal motivo o/a traballador/a precise facer un desprazamento ao efecto, superior a 200 quilómetros, o prazo será de catro días. Un día por falecemento de familiar en terceiro grao. d) Seis días por nacemento de fillo. e) Un día por traslado de domicilio habitual. f) Ao goce dos permisos necesarios para concorrer a exames, cando se cursen estudos para a obtención dun título académico ou profesional. g) Ao tempo imprescindible para recibir asistencia sanitaria, debendo de xustificarse adecuadamente o tempo de permanencia. O/a traballador/a terá dereito ao cobro dos pluses polo tempo que xustifique de permanencia en consulta. h) Polo tempo indispensable para o cumprimento dun deber inescusable de carácter público e persoal. i) Un día para a renovación do permiso de conducir, CAP ou tarxeta de tacógrafo. j) Un día para a renovación do D. I. k) Un día para o recoñecemento médico anual. l) Así mesmo os traballadores/as disporán do tempo necesario para acudir a exames prenatais e técnicas de preparación ao parto, nacemento de fillos/as prematuros/as, tratamentos de fecundación asistida así como acompañamento a estes tratamentos, debendo de xustificarse axeitadamente o tempo de permanencia en consulta. Os traballadores/as poderán reducir a súa xornada de traballo por razóns de garda legal de menores de doce anos ou persoa maior a cargo dacordo co establecido no ET. ARTIGO 11.–SALARIO BASE. O salario base é o que se establece para cada posto de traballo de referencia na táboa salarial anexa. O salario base devengarase por día natural. ARTIGO 12.–ANTIGÜIDADE. O complemento persoal por antigüidade consistirá en TRES BIENIOS do 5% do salario base e posteriores QUINQUENIOS do 7% do salario base. ARTIGO 13.–PAGAS EXTRAORDINARIAS. Todo traballador/a afectado polo presente Convenio terá dereito a percibir 2 pagas extraordinarias cuxo importe será segundo táboa salarial anexa, ou a parte proporcional ao tempo traballado segundo o seu período de devengo. Estas pagas denominaranse de VERÁN e NADAL. A paga de Verán devengarase proporcionalmente ao tempo traballado no primeiro semestre e farase efectiva coa nómina de xuño. A paga de Nadal devengarase proporcionalmente ao tempo traballado no segundo semestre e farase efectiva coa nómina de novembro. ARTIGO 14.–PARTICIPACIÓN NOS BENEFICIOS. Coa nómina do mes de febreiro percibirase unha gratificación por participación nos beneficios consistente na cantidade que figura na táboa salarial anexa. Devengarase do día 1 de xaneiro ao 31 de decembro, proporcionalmente ao tempo traballado. ARTIGO 15.–PLUS DE ACTIVIDADE. Percibirase para cada posto de traballo de referencia, segundo a táboa salarial anexa e por día efectivo de traballo. ARTIGO 16.–PLUS DE TRANSPORTE E DISTANCIA. Por día efectivo de traballo percibirase o complemento denominado plus de transporte e distancia, na contía establecida na táboa salarial anexa. ARTIGO 17.–PLUS DE NOCTURNIDADE. O/a traballador/a que realice a súa xornada de traballo entre as 22.00 e as 6.00 horas, percibirá en concepto de nocturnidade a cantidade establecida na táboa salarial anexa, por xornada efectivamente traballada. ARTIGO 18.–PLUS TÓXICO, PENOSO E PERIGOSO. Pola excepcional toxicidade, penosidade e perigo que concorre en determinados postos de traballo percibirase un plus na contía establecida na táboa salarial anexa, por xornada efectivamente traballada. Abonarase a parte proporcional no que exceda de 8 horas. Percibirase o plus nos seguintes traballos: – Limpeza interior do silo de cinzas. – Conduto de gases de saída e circulación. – Limpeza interior de caldeira. – Manta e alimentadores. – Colectores e precipitadores. – Precalentadores. Así como en todos aqueles que legalmente se determine o dereito á súa percepción. ARTIGO 19.–PLUS DE INSTRUMENTACIÓN. O persoal que realice traballos de instrumentación percibirá por cada xornada de traballo un plus que será equiparable ao plus de pistola. ARTIGO 20.–PLUS DE CENTRAL. Percibirase para cada posto de traballo de referencia, segundo táboa salarial anexa e por día efectivo de traballo. ARTIGO 21.–PLUS DE PISTOLA. Por día efectivamente traballado con pistola de auga a presión percibirase un plus segundo táboa salarial anexa. O seguintes traballos equipararanse, a efectos económicos, ao manexo de pistola de auga a presión: – Aspirado de caldeira. – Aspirado con equipo “Munkebo”. – Pistoleado con hidrolimpadora de presión. – Medidas de caudais de carbón pulverizado. ARTIGO 22.–PLUS DE VARREDORA E OUTROS PLUSES. Os peóns que manexen varredoras automóbiles percibirán por día efectivo de traballo no devandito posto un plus segundo táboa salarial anexa. Os traballos realizados nos postos denominados, Planta 2 de Trituración, Pozo de Trituración, Galerías (dende Trituración a Planta 6, e dende Trituración a Separación Magnética), Varanda de Control, Gorros Chineses de Cinza e Cintas Transversais do Parque de Carbóns, devengarán un plus por día traballado segundo táboa salarial anexa. Pola excepcional toxicidade, o plus devengado na Planta 6, será segundo táboa salarial anexa, por día traballado. ARTIGO 23.–TRABALLOS ESPECIAIS E PARADAS PROGRAMADAS.23.1. CALDEIRAS. Os traballos especiais de Caldeira realizaranse sen interrupción en dúas quendas de traballo diarias. Pola limpeza interior da Caldeira completa, percibirase unha prima segundo táboa salarial anexa, ou a parte proporcional ao tempo traballado na devandita limpeza. Independentemente percibirase o plus de tóxico, penoso e perigoso.23.2. CHEMINEAS. Establécese unha prima na contía segundo táboa salarial anexa por todos os conceptos. Se a limpeza se realizase fóra da xornada ordinaria, pagaranse as horas extras que correspondan.23.3. MANTA E ALIMENTADORES. Establécese unha prima na contía segundo táboa salarial anexa por operario e servizo completo.23.4. COLECTORES E CONDUTOS DE GASES DE SAÍDA E CIRCULACIÓN. Establécese unha prima na contía segundo táboa salarial anexa por todos os conceptos. No caso dos Condutos a prima será por día completo traballado.23.5. PRECIPITADORES. Establécese unha prima na contía establecida na táboa salarial anexa, por liña completa realizada. ARTIGO 24.–HORAS EXTRAORDINARIAS.24.1. Horas extraordinarias habituais: supresión.24.2. Horas extraordinarias esixidas pola necesidade de reparar sinistros ou outros danos de carácter extraordinario e urxente: Realización.24.3. Horas extraordinarias estruturais e as necesarias por ausencias imprevistas: realización a condición de que non sexa posible a substitución das mesmas por contratacións temporais previstas na lexislación vixente.24.4. As horas extras abonaranse segundo táboa salarial anexa, podendo compensarse a razón de 1 día de descanso por cada 5 horas extras realizadas.24.5. As horas extras en sábado, domingo ou festivo abonaranse segundo táboa salarial anexa, podendo compensarse a razón de 1 día de descanso por cada 4 horas realizadas. En caso de ser chamado para a realización de horas extraordinarias, abonaranse un mínimo de 3 horas. Mensualmente informarase ao representante sindical cunha relación nominativa das horas extraordinarias realizadas. ARTIGO 25.–AXUDA DE COMIDA. En concepto de suplidos establécese, durante a vixencia do presente Convenio, unha axuda de comida segundo táboa salarial anexa, por día traballado, para o persoal en xornada partida. En caso de seguir realizando traballos logo da xornada laboral, abonarase esta axuda. Non se abonará dita axuda de comida cando: – Sexa período de PARADA. – Sexa sábado, domingo ou festivo, se se abona a hora de comida como hora extra. – Sexa día laboral, e se chame ao persoal operario ao seu domicilio para realizar traballos extraordinarios. ARTIGO 26.–DIETAS. O importe das dietas, durante a vixencia do presente Convenio, será segundo táboa anexa. ARTIGO 27.–PAGO DE SALARIOS. Os salarios serán abonados nos dez primeiros días do mes, dispoñendo o/a traballador/a dunha hora de permiso para cobrar, sempre que o pago se realice por cheque ou transferencia bancaria. ARTIGO 28.–ORGANIZACIÓN DO TRABALLO. Tendo en conta a obrigatoriedade da Empresa de realizar todos os traballos establecidos nos contratos subscritos con ENDESA para a limpeza industrial na CENTRAL TÉRMICA, en particular os que merecen especial mención no artigo 23, e a adscrición do persoal afectado polo presente convenio aos mesmos, convense a execucion, aínda fóra da xornada normal de traballo. A realización dos traballos fóra da xornada ordinaria de traballo farase con persoal voluntario dentro de cada posto de traballo de referencia e especialidade, completando con traballadores/as de libre designación cando os/as voluntarios/as non fosen suficientes. As partes comprométense para que, tanto dentro da voluntariedade como na designación, se rote entre todos os/as traballadores/as salvando as diferenzas propias de posto de traballo de referencia e profesión. A Empresa, sen prexuízo da capacidade de organización que lle é propia, procurará rotar aos traballadores/as por todos os postos de traballo equivalentes ao seu propio. ARTIGO 29.–TRABALLOS DE SUPERIOR GRUPO PROFESIONAL. Todo traballador/a que realice traballos de superior grupo profesional por espazo de CATRO meses consecutivos ou SEIS alternos nun período dun ano, consolidará a retribución económica do devandito posto. ARTIGO 30.–PROMOCIÓN. A Empresa realizará cursos de formación e perfeccionamento do persoal, organizando os mesmos a través dos representantes dos/as traballadores/as. Estes cursos, no caso de ser superados, servirán de mérito para valorar ascensos. Independentemente do anterior, a Empresa virá obrigada a convocar prazas de ascenso, cando existan vacantes, mantendo unha relación porcentual entre os diferentes postos de traballo de referencia. Acórdase crear unha Comisión formada por dous representantes de cada unha das partes negociadoras do Convenio, para, conxuntamente definir porcentaxes. ARTIGO 31.–SEGURO COLECTIVO. A empresa subscribirá unha póliza de accidentes coa seguinte cobertura: – Por falecemento derivado de accidente laboral ou enfermidade profesional. – Por incapacidade permanente absoluta ou gran invalidez derivada de accidente laboral ou enfermidade profesional. Os capitais asegurados serán os establecidos na táboa anexa. A empresa, no prazo dun mes a contar dende a firma do presente convenio, actualizará as pólizas de referencia. ARTIGO 32.–ANTICIPOS. Todo traballador/a terá dereito a percibir anticipos a conta do traballo realizado, podendo chegar ata o 90% do salario mensual devengado. Considéranse datas hábiles para a súa solicitude os días 15 ao 20 de cada mes, debendo solicitarse con, polo menos, un día laborable de antelación. ARTIGO 33.–INCAPACIDADES.33.1. Abono da incapacidade temporal por enfermidade común ou accidente de traballo: – En caso de I. T. por enfermidade común, a empresa complementará as prestacións ata o 100%, a partir do 8.° día, dos seguintes conceptos: salario base, antigüidade, plus de actividade, plus de central, pagas extraordinarias e de participación en beneficios. No caso de baixa con hospitalización, namentres o traballador/a permaneza internado/a, a empresa complementará as prestacións ata o 100%, desde o primeiro día, dos seguintes conceptos: salario base, antigüidade, plus de actividade, plus de central, pagas extraordinarias e de participación en beneficios. O complemento surtirá efectos sempre que as ausencias por I. T. do conxunto dos traballadores, non superen o 3% da xornada anual, en caso contrario o complemento aplicarase a partir do 15.° día de baixa. – No suposto de baixa por Accidente de Traballo ou Enfermidade Profesional, darase o mesmo tratamento dende o primeiro día, pero respectando, en todo caso, as condicións máis favorables economicamente, se a achega da Seguridade Social supera a garantía anterior.33.2. Incapacidade permanente. O persoal que cause baixa na empresa por incapacidade permanente, total ou absoluta, será substituído por outro/a traballador/a co mesmo carácter. ARTIGO 34.–ROUPA DE TRABALLO. A empresa facilitará a todos os/as traballadores/as dende o primeiro día de traballo, as pezas de protección e hixiene necesarias. A cada traballador/a faráselle entrega de:  Chaqueta de auga acolchada: anual. A entregar no mes de outubro.  Un traxe de faena: anual. A entregar no mes de xullo  Dúas fundas: anual. A entregar no mes de febreiro.  Dúas toallas de baño: anual. A entregar no mes de febreiro.  Un par de botas de seguridade, cada seis meses. A entregar nos meses de febreiro e xullo.  Un polo de verán: anual. A entregar no mes de xullo.  Dous botes de xel de baño de 750 ml.: anual. A entregar no mes de febreiro. Así mesmo entregarase unha funda a cada traballador/a que realice unha caldeira completa. Queda expresamente prohibido o uso de prendas que non foran facilitadas pola empresa. O incumprimento desta norma será obxecto de sanción cualificada como leve. ARTIGO 35.–XUBILACIÓN. Empresa e traballadores/as poderán pactar, previa existencia de común acordo, xubilacións parciais conforme ao disposto na lexislación vixente. O traballador ou traballadora interesado deberá comunicarllo á empresa cunha antelación mínima de seis meses á data na que pretenda xubilarse. Establécese un premio por XUBILACIÓN ANTICIPADA para os/as traballadores/as cunha antigüidade mínima de SETE ANOS que decidan xubilarse voluntariamente, sempre que a xubilación supoña a amortización do posto de traballo, consistente no disfrute de vacacións coas seguintes duracións. – Aos 60 anos: 3 meses – Aos 61 anos: 3 meses – Aos 62 anos: 2,5 meses – Aos 63 anos: 2,5 meses – Aos 64 anos: 2 meses ARTIGO 36.–PRÉSTAMOS REINTEGRABLES. O persoal fixo poderá solicitar da empresa a concesión de préstamos reintegrables. Estes préstamos terán como finalidade axudar aos traballadores/as nos supostos de gastos imprevistos ou extraordinarios e para ese efecto dotarase un FONDO SOCIAL segundo táboa anexa. Elaboraranse os criterios para a concesión destes, que terán un límite segundo táboa anexa por traballador/a. Quedará a criterio da empresa a concesión ou non dos préstamos, así como o prazo de amortización, que non poderá superar os dous anos. ARTIGO 37.–GARANTÍAS SINDICAIS. Os/as delegados/as de persoal e ou membros do Comité de Empresa disporán da reserva de horas mensuais que establezan as leis para o desenvolvemento das súas funcións de representación. As horas poderán acumularse nun ou en varios membros, non computándose dentro do crédito horario as investidas na negociación do convenio ou a petición da empresa. ARTIGO 38.–COTA SINDICAL. A Empresa a petición dos/as traballadores/as afiliados/as a unha Central Sindical, descontará en nómina o importe da cota mensual de afiliación, que será posta a disposición das centrais sindicais. A solicitude será por escrito e permanecerá vixente en tanto non se comunique o contrarío. ARTIGO 39.–ASEMBLEAS. Os/as traballadores/as disporán dun máximo de 5 horas ao ano para asembleas, dúas das cales non poderán coincidir en ningún caso en xoves ou venres. ARTIGO 40.–EMPREGO. Sempre que se manteña a actual carga de traballo derivada da relación contractual con ENDESA para a limpeza industrial da central térmica, garantiranse “ad personam” o emprego ao persoal procedente de FCC, durante a vixencia do presente Convenio. En todo caso, a empresa comprométese a empregar os mecanismos establecidos no Decreto Lexislativo 2/2015 de 23 de outubro de 2015 polo que se aproba o Texto Refundido da lei do Estatuto dos Traballadores. ARTIGO 41.–INCREMENTO SALARIAL. O incremento salarial para cada un dos tres anos de vixencia é o seguinte: – Ano 2018: 1,6%. – Ano 2019: 1,6%. – Ano 2020: 2%. Claúsula de revision salarial: Sempre que o IPC real do ano correspondente sexa superior à porcentaxe acordada, farase unha revisión salarial da diferenza entre o IPC real e a porcentaxe correspondente con carácter retroactivo, desde o 1 de xaneiro do ano ao que corresponda. ARTIGO 42.–SEGURIDADE E HIXIENE. En materia de Prevención de Riscos e Saúde Laboral estarase ao disposto na legislación vixente. Dacordo co disposto no artigo 26 da Leí 31/ 1995, de 8 de novembro, de prevención de riscos laborais, se da avaliación de riscos se desprende que as condicións de traballo supoñen un risco para a saúde da muller embarazada ou en período de lactación, a empresa adaptará as condicións ou o tempo de traballo da afectada. Se isto non é posible, co certificado e o informe que indica o artigo, pasará a desempeñar un posto ou función diferente e compatible co seu estado. Se este posto non puidese ser do seu grupo ou categoría, conservará o dereito ás retribucións do seu posto de orixe. No caso de que o cambio non resultase técnica ou obxectivamente posible, poderá declararse o paso da traballadora afectada á situación de suspensión do contrato por risco durante o embarazo ou a lactación natural de filias ou fillas menores de nove meses. ARTIGO 43.–CONDICIÓNS MÁIS BENEFICIOSAS. Os/as traballadores/as que con anterioridade ao presente Convenio, viñesen gozando de mellores condicións consideradas no seu conxunto en cómputo anual que as aquí pactadas, conservarán as mesmas. ARTIGO 44.–CLASIFICACIÓN PROFESIONAL. Os/as traballadores/as afectados/as polo presente convenio serán clasificados en grupos profesionais conforme ao regulado no Capítulo VII do Convenio Colectivo Sectorial de Limpeza de Edificios e Locais de ámbito estatal (BOE do 23 de maio de 2013), sen prexuízo de establecerse os salarios para os distintos postos de traballo de referencia existentes no centro de traballo. ARTIGO 45.–SUBROGACIÓN DO PERSOAL. Respetando o establecido no I Convenio sectorial de limpeza de edificios e locais, e o establecido no convenio provincial da limpeza de edificios e locais da pronvincia de A Coruña, regúlase no presente artigo a adscrición do personal: 1.–Ó termo da concesión da contrata de limpeza o/as traballadore/as da empresa contratista saínte pasarán a ser adscritos á nova titular da contrata quen se subrogará en todos os dereitos e obrigacións, sempre que se dea algún dos seguintes supostos: a) Traballadores/as en activo que presten servizos en dito centro cunha antigüidade mínima de catro meses, sexa cal fose a modalidade do seu contrato. b) Traballadores/as que no momento do cambio de titularidade da contrata se atopen enfermos, accidentados, en excedencia, sempre e cando prestaran os seus servizos no centro de traballo de subrogación con anterioridade á suspensión do contrato de traballo, e que reúnan a antigüidade mínima establecida no apartado a). c) Traballadores/as que con contrato de interinidade substitúan a algúns dos traballadores/as citados no apartado anterior. d) Traballadores/as de novo ingreso que por esixencias do cliente se incorporaran ó centro de traballo como consecuencia da ampliación da contrata, dentro dos últimos catro meses. e) O persoal incorporado polo anterior titular a este centro de traballo dentro dos catro ultimos meses, seguirá pertencendo a dita empresa e non se producirá a subrogación citada agás que se acredite a súa nova incorporación ó centro e á empresa.2.–Todos os supostos anteriormente contemplados deberán acreditarse, feacientemente e documentalmente pola empresa saínte no prazo de cinco días hábiles, mediante os documentos que se detallan ó final deste artigo. O indicado prazo contará dende o momento no que a empresa entrante comunique feacientemente á saínte e á Asociación Provincial de Empresarios de Limpeza de A Coruña, ser a nova adxudicataria do servizo. De non cumprir este requisito a empresa entrante, automaticamente, e sen máis formalidades, subrogarase en todo o persoal que preste os seus servizos no centro de Traballo. En calquera caso, o contrato de traballo entre a empresa saínte e os traballadores, só se extingue no momento que se produza a subrogación do mesmo á nova adxudicataria.4.–Se a subrogación dunha nova titular da contrata, implicase que un traballador realizase a súa xornada en dous Centros distintos afectando a un só deles o cambio de titularidade da contrata, os titulares das mesmas xestións o pluriemprego legal do traballador/a, así como o disfrute conxunto de período de vacacións, aboándose pola empresa saínte a liquidación por partes proporcionais das pagas correspondentes. Esta liquidación non implicará o finiquito, se se segue traballando para a empresa.5.–A aplicación deste artigo será de obrigado cumprimento ás partes que vincula, empresa cesante, nova adxudicataria e traballador/a. Non desaparecerá o carácter vinculante deste artigo no caso de que a empresa adxudicataria do servizo suspendese o mesmo por un período inferior a doce meses, dito persoal con todos os seus dereitos adscribirase á nova empresa. Documentos a facilitar pola empresa saínte á entrante: – Documento de adscrición (anexo II). – Certificado do organismo competente de estar ó corrente do pago da Seguridade Social. – Fotocopias das 4 últimas nóminas do persoal afectado. – Fotocopia dos TC1 e TC2 de cotización á Seguridade social dos 4 últimos meses. – Copia do último contrato de traballo e as súas prórrogas, no caso de existir. – Relación do persoal na que se especifique nome e apelidos, enderezo, n.º de afiliación á Seguridade Social, antigüidade, xornada, horario, modalidade da súa contratación e data de disfrute das súas vacacións. Igualmente, e dentro dos 15 días seguintes á subrogación, a empresa saínte estará obrigada a enviar á empresa entrante, copia dos documentos, debidamente dilixenciados por cada traballador/a, no que se faga constar que este recibiu da empresa saínte a súa liquidación de partes proporcionais dos seus haberes ata o momento da subrogación, non quedando pendente cantidade algunha. O incumprimento da entrega deste documento en nada afectará á subrogación dos traballadores/as. O non tratarse a subrogación regulada neste artigo dunha sucesión de empresas regulada polo artigo 44 do Estatuto dos Traballadores, se non dunha subrogación establecida por convenio colectivo coa única finalidade de mantemento do empleo, no caso de que se evidencie, con relación ás persoas traballadoras afectadas, impagos, descubertos ou irregularidades na cotización ou nas retencións, a empresa entrante queda eximida da responsabilidade sobre calquera dos mencionados impagos, descubertos ou irregularidades que se houberan cometido antes da data da substitución da empresa concesionaria saínte. ARTIGO 46.º.–IGUALDADE DE XÉNERO. Sendo conscientes da escasa representación da muller no centro de traballo, a empresa comprométese a adoptar as medidas oportunas para que a incorporación da muller sexa efectiva e o mais ampla posíble. CLÁUSULA ADICIONAL PRIMEIRA Para o non previsto no presente Convenio estarase ao disposto no Convenio Colectivo de “LIMPEZA DE EDIFICIOS E LOCAIS” de A Coruña e no I Convenio Sectorial de Limpeza de Edificios e Locais. CLÁUSULA ADICIONAL SEGUNDA Os atrasos que se deriven da aplicación do presente Convenio serán satisfeitos no prazo dun mes contado a partires da publicación no DOG. CLÁUSULA ADICIONAL TERCEIRA No suposto de negociarse e que se chegue a asinar un Convenio Colectivo das Empresas Auxiliares de ENDESA-AS PONTES, no que participe na Comisión Negociadora a parte empresarial de JOFRASA, producirase a adhesión ao mesmo, sempre que así o decida a asemblea de traballadores/as deste Centro de Traballo, respectándose as condicións máis beneficiosas que a xuízo dos/as traballadores/as existan no actual Convenio. ANEXO I ANEXO II DOCUMENTO DE ADSCRICIÓN Empresa ______________________________________ N.º Seg. Soc. __/__________________ Enderezo ________________________________________ C. I. F. _________________________ Centro de traballo: _____________________________________________________________ Traballador/a ___________________________________ N.º Seg. Soc. __/_________________ Enderezo ________________________________________ D. N. I. ________________________ Data de antigüidade _______________ Categoría laboral _______________________________ Xornada diaria _____ horas _____ minutos xornada semanal _____ horas ____ minutos Horario de traballo: de _____________ a _____________ de _____________ a _____________ Observacións: __________________________________________________________________________________________ ___________________________________________________________________________________________________________ _______________________________________________________________ Pola empresa, O traballador/a traballadora